న్యూఢిల్లీ: ఓ వైపు కన్నబిడ్డను చూడాలన్న ఆరాటం.. మరోవైపు దేశంకోసం ఆడాలన్న తపన... రెండిటి మధ్య నెలరోజులుగా ఊగిసలాడాడు టీమిండియా ఆల్రౌండర్ రవీంద్ర జడేజా... ఎట్టకేలకు నెలరోజుల తర్వాత తన కూతురు నిధ్యానాను కళ్లారా చూసుకుని మురిసిపోయాడు. నిధ్యానా పుట్టినప్పుడు జడేజా ఐసీసీ చాంపియన్షిప్ ట్రోఫీ కోసం ఇంగ్లండ్లో ఉన్నాడు. తర్వాత అట్నుంచి అటే వెస్టిండీస్ టూర్కి వెళ్లాడు. సాధారణంగా అంతర్జాతీయ క్రికెటర్లు కాన్పు సమయంలో భార్య పక్కనే ఉండేందుకు ప్రాధాన్యత ఇస్తారు. కాని జడేజా మాత్రం తన జట్టుతోనే ఉండేందుకు నిర్ణయించుకున్నాడు. దీంతో జడేజా ఎప్పుడు స్వదేశానికి వస్తాడా అని అతడి భార్య ఎదురుచూసింది. బుధవారం టీమిండియా భారత్ తిరిగి రావడంతో ఆ సంతోషకర క్షణాలు రానే వచ్చాయి. వాస్తవానికి పలు ప్రమోషనల్ కార్యక్రమాల్లో బిజీగా ఉన్నప్పటికీ జడేజా తన భార్య, చిన్నారి కుమార్తెతో గడిపేందుకే మొగ్గుచూపాడు. తన అనుభవాన్ని మీడియాతో పంచుకుంటూ.. ‘‘నాకిది ఒక ప్రత్యేకమైన అనుభూతి. అన్నిటికంటే ఇప్పుడు నా కూతురుతో గడపడమే నాకు ముఖ్యం. నాతోపాటు నా కుటుంబం మొత్తం చాలా సంతోషంగా ఉంది. ఇంతకు ముందు కొన్నిసార్లు ఇంటికెళ్లినప్పుడు బోర్ కొట్టేది. ఇప్పుడు ఆడుకోడానికి నాకో ఆటబొమ్మ (కుమార్తె నిధ్యానా) దొరికింది. ఇక నాకు తెలియకుండానే సమయం గడిచిపోతుంది...’’ అని జడేజా పేర్కొన్నాడు. కూతురు పుట్టినప్పుడు కొద్ది రోజుల పాటు తన ధ్యాసంతా ఇటువైపే ఉండేదనీ... అయితే బిడ్డ గుర్తొచ్చినప్పుడెల్లా భారత్ కోసం ఆడటం అంతకంటే ముఖ్యమైనది సముదాయించుకునే వాడినని జడేజా అన్నాడు.
newdhilly: oo vaipu kannabiddanu chudalanna aaraatam.. marovaipu desankosam aadaalanna tapana... renditi madhya nelarojulugaa oogisalaadaadu teamindia alrounder ravindra jadeja... ettakelaku nelarojula tarvaata tana koothuru nidhyaanaanu kallara chusukuni murisipoyadu. nidhyana puttinappudu jadeja icc champianship trofy kosam inglandlo unnaadu. tarvaata atnunchi ate vestindies toorki vellaadu. saadhaaranamgaa antarjaatiiya cricketerlu kaanpu samayamlo bharya pakkane undenduku praadhaanyata istaaru. kaani jadeja maatram tana jattuthone undenduku nirnayinchukunnaadu. deentho jadeja eppudu swadesaaniki vastada ani atadi bharya eduruchusindi. budhavaaram teamindia bharat tirigi raavadamtho aa santoshakara kshanaalu raane vachayi. vaastavaaniki palu pramoshanal kaaryakramaallo bijiga unnappatikii jadeja tana bharya, chinnari kumartetho gadipenduke mogguchuupaadu. tana anubhavaanni meediatho panchukuntuu.. ‘‘naakidi oka pratyekamaina anubhooti. annitikante ippudu naa koothurutho gadapadame naaku mukhyam. naatopaatu naa kutumbam mottam chala santoshamgaa undi. intaku mundu konnisaarlu intikellinappudu bor kottedi. ippudu aadukodaaniki nako aatabomma (kumarte nidhyana) dorikindi. ika naaku teliyakundaane samayam gadichipotundi...’’ ani jadeja perkonnadu. koothuru puttinappudu koddi rojula paatu tana dhyaasanta ituvaipe undedanee... ayithe bidda gurtochinappudelle bharat kosam aadatam antakante mukhyamainadi samudaayinchukune vaadinani jadeja annadu.